**Forever** on yhdysvaltalainen Matt Millerin luoma rikosdraamasarja. Sen esittäminen aloitettiin ABC-kanavalla 22. syyskuuta 2014. Toukokuussa 2015 *ABC* ilmoitti lopettavansa sarjan ensimmäisen kauden jälkeen.

Rooleissa
---------

|  |  |  |
| --- | --- | --- |
|   Ioan Gruffudd   | … |   Tr. Henry Morgan
  |
|   Alana De La Garza   | … |   Etsivä Jo Martinez
  |
|   Joel David Moore   | … |   Lucas Wahl
  |
|   Donnie Keshawarz   | … |   Etsivä Mike Hanson
  |
|   Lorraine Toussaint   | … |   Joanna Reece
  |
|   Judd Hirsch   | … |   Abraham "Abe" Morgan
  |

Juoni
-----

Tohtori Henry Morgan (Ioan Gruffudd) on New York Cityn kuolinsyyntutkija, joka poliisitapausten lomassa tutkii kuolemaa, selvittääkseen ratkaisun omaan kuolemattomuuteensa. Morganin ensimmäinen kuolema tapahtui 200 vuotta sitten hänen toimiessaan lääkärinä sukunsa laivalla, jolla kuljetettiin orjia Afrikasta. Siitä lähtien hän katoaa joka kerta kuoltuaan ja palaa alastomana veteen. Morgan ei ikäänny ja hänen ajan kuluessa saamansa tieto hämmästyttää muita. Hän työskentelee NYPD:lle oikeuslääkärinä ja toimii etsivä Jo Martinezin (Alana de la Garza) parina.

Tapahtumat Henry Morganin menneisyydestä näytetään sarjan kuluessa takaumina. Morgan on kasvattanut pojan, Aben (Judd Hirsch), joka on sarjan nykyhetkessä noin 65-vuotias. He omistavat yhdessä antiikkiliikkeen. Abe on sarjan alussa ainoa, joka tietää Morganin kuolemattomuudesta.

Vastaanotto
-----------

Vastaanotto sarjan katsojien puolesta oli hyvä, mutta katsojaluvut eivät olleet kovin korkealla. Rotten Tomatoes antoi sarjalle arvosanaksi 57% ja Metacritic 54/100 pistettä. Sosiaalisessa mediassa sarjan fanit ovat nousseet tukemaan Foreverin jatkamista muilla kanavilla. Heinäkuussa 2015 Miller lähetti Twitter viestin kertoen ettei  Warner Bros ole löytänyt halukasta studiota jatkamaan sarjaa.

Nimikiista
----------

Pete Hamill julkaisi vuonna 2003 novelliin nimellä *Forever*, jonka tarinassa on samoja piirteitä kuin *ABC*:n televisiosarjassa. Novellissa iiriläinen päähenkilö saa lahjaksi kuolemattomuuden, mutta hänen on pysyttävä Manhattanin alueella tai menettää sen. 21. toukokuuta 2014 RadicalMedia pyysi virallisesti kirjeitse Warner Brosia muuttamaan televisiosarjan nimeä. Syyskuussa 2014 Hamill sanoi, ettei ole suunnitellut oikeustoimia.

Lähteet
-------

1. ↑  deadline.com ‘Forever’ & ‘Cristela’ Cancelled By ABC (englanniksi)
2. ↑  'Forever', 'Cristela', 'Resurrection' & 'The Taste' Cancelled by ABC (Arkistoitu – Internet Archive) (englanniksi)
3. ↑  usatoday.com ABC spends Forever with Ioan Gruffudd (englanniksi)
4. ↑  RottenTomatoes Forever (englanniksi)
5. ↑  MetaCritic Forever (englanniksi)
6. ↑  programme-tv Vos réactions à l'arrêt de Forever (TF1) : "La France doit reprendre le flambeau !" (ranskaksi)
7. ↑  gala.fr Pourquoi la série Fore­ver ne revien­dra-t-elle pas ? (ranskaksi)
8. ↑  telestar.fr Forever : la série pourrait ressusciter (ranskaksi)
9. ↑  tvline.com Cancelled Forever Unable to 'Find a New Home,' Series Creator Reports (englanniksi)
10. ↑  zap2it.com Sadly things don’t look good for ‘Forever’ Season 2 (Arkistoitu – Internet Archive) (englanniksi)
11. ↑  Forever: A Novel by Pete Hamill (englanniksi)
12. 1 2  ABC's new series 'Forever' is suspiciously close to Pete Hamill's novel of the same name (englanniksi)
13. ↑  Warner Bros. TV Slapped Over Similarity Of New ABC Series ‘Forever’ To Best-Selling Novel Of The Same Name (englanniksi)

Aiheesta muualla
----------------

* Virallinen sivusto (englanniksi)
* *Forever* Internet Movie Databasessa. (englanniksi)